འི་མི་
བདག་ལ། །ཅེ་སར་བྱས་ནས་སྐབས་བྱིན་དེས། །དོ་ཤལ་གཡོ་བས་བཅོམ་ལྡན་ལ། །མདུན་དུ་
ཕྱག་ཀྱང་བྱས་པར་གྱུར། །གནས་སྐབས་དེད་ནི་མདུན་ས་རུ། །འཆར་ཀ་ཞེས་པའི་དགེ་སློང་
གིས། །དེ་ལྟའི་གཟུགས་དེ་མཐོང་གྱུར་ནས། ། བཞིན་ནི་འཛུམ་པ་དང་བཅས་སྨྲས། །མི་
བདག་གཟུགས་ཅན་དགེ་སློང་མ། ་ཨུཏྤལ་མདོག་མ་སྐྱེ་བོ་ཡིས། །ཕྱག་བྱས་པ་འདི་རྫུ་འཕྲུལ་
གྱིས། ། དཅོམ་ལྡན་ཞབས་ལ་ཕྱག་འཚལ་བྱེད། །ཨུཏྤལ་དྲི་དང་མདོག་དག་གིས། །བདག་
གི ས་ འ དི་ ནི་ མདུན་ དུ་ ཤེས་ ། དེ་སྐད་བརྗོད་ནས་འདུག་པའི་ཚེ། །བཅོམ་ལྡན་གྱིས་ཀྱང་
བཀའ་སྩལ་པ། ་ དྲེགས་ལས་རྫུ་འཕྲུལ་དབ་སྟོན་པ། །དགེ་སློང་མ་ཡི་རིགས་མིན་ཉིད་ །
མངོན་པའི་ང་རྒྱལ་རིམས་གསར་གྱིས། །རང་ཏུ་ཞི་བ་ནད་པར་བྱེད། །དེ་སྐད་བརྗོད་ནས་
S1

ཡལ་འདབ་བཅོ་ལྔ་པ། ལྷ་ལས་བབས་པའི་རྟོགས་པ་བརྗོད་པ།
བཅོམ་ལྡན་གྱིས། །དགེ་བ་དེ་དེ་བསྟན་མཛད་ནས། །ལྷ་རྣམས་བཟློག་སྟེ་དགེ་སློང་དང་། །
ལྷན་ཅིག་རང་གི་གནས་སུ་གཤེགས། །དེ་ནི་ཉེར་བཞུགས་དེ་དག་གིས། །རབ་ཏུ་དྲིས་ཤིང་
ཀུན་མཁྱེན་གྱིས། །སྔར་སྐྱེས་ལས་ཀྱིས་ཡང་དག་བསྡམས། །དགེ་སློང་མ་དེའི་གཏམ་གསུངས་
པ། །ཝཱ་རཱ་ཎ་སཱིར་སྔོན་བྱུང་བ། །དེད་དཔོན་ནོར་ནི་ཆེན་པོ་ཡི། །ཆུང་མ་ནོར་ལྡན་མ་ཞེས་
པ། །དེ་ཡི་སྲོག་དང་མཚུངས་པར་གྱུར། །གཟུགས་བཟང་ལག་པའི་ཡལ་འདབ་ལྡན། །ལང་
ཚོ་སྐྱེད་ཚལ་སྙེ་མ་དང་། །འབྲས་བུ་མེ་ཏོག་ལྡན་དུས་སུ། །དེ་ཡིས་དེ་ལ་མངལ་བཟུང་གྱུར།
སྐབས་དེར་ཆུ་གཏེར་གླིང་ལ་ནི། །རྗེས་སུ་འགྲོ་བར་བརྩོན་པ་ཡི། །ཁྱོ་ལ་རབ་ཏུ་ཉེ་བ་དག །
འབྲལ་བས་གཟིར་བ་དེ་ཡིས་སྨྲས། །ཇི་སྙེད་ནོར་ནི་ཕུན་ཚོགས་ཤིང་། །ད་ལྟ་ཡང་ནི་འཕེལ་
ང་ཐོབ། །གང་གི་ཆེད་དུ་འཇིགས་རུང་བའི། །ཆུ་སྲིན་འབྱུང་གནས་ཟབ་མོ་བརྒལ། །ནོར་ནི་
འཛིན་པ་གནོད་པ་མང་། །ཡོན་ཏན་སྒྲུབ་པ་གནོད་པ་མེད། །ནོར་ནི་དོན་གཉེར་རང་ཕུལ་
ནས། །འཇིག་རྟེན་ཕ་རོལ་དག་ཏུ་འགྲོ། །ཁ་ཅིག་རིང་དུ་སོང་ནས་ཀྱང་། །སྡུག་བསྔལ་ལས་
ནི་འབྲས་མེད་ལྡོག ། གཞན་ནི་གཡོ་མེད་ནོར་དང་ལྡན། །འདི་ཡི་ངེས་པ་ལས་རྣམས་སོ། །
དེ་སྐད་དགའ་མའི་ཚིག་ཐོས་ནས། །དོན་མཐུན་བདག་པོས་དེ་ལ་སྨྲས། །མཛེས་མ་ནོར་དག་
བསྒྲུབས་པ་ནི། །བསྔགས་པའི་སྣོད་ཉིད་ཁོ་ན་ཡིན། །བདེར་གནས་ནོར་སྒྲུབ་ཀྱིས་དམན་
རྣམས། ། རྩ་བ་ཟོས་པའི་འཕྱེ་བོ་བཞིན། །དེ་རིང་སང་ལ་ལོངས་སྤྱོད་དང་། །ལྷན་ཅིག་
ཡོངས་སུ་ཟད་པར་གྱུར། ། རང་ཁྱིམ་དུ་ཡང་དབུལ་རྣམས་ལ། །སྐྱེ་བོ་སོག་ལེ་བཞིན་དུ་་་
རྩུབ། །འཇིག་རྟེན་གཞན་དུའང་ནོར་ལྡན་ནི། །སྐྱེ་ངོ་རྣམས་ཀྱི་མཛའ་སྡུག་ས། །འཕེལ་བར་
རྩོམ་སླད་ཟླ་ཚེས་ནི། ། ཕྲ་མོ་ལ་ཡང་སྐྱེ་བོ་འདུད། །མཐར་ནི་ཡོངས་འཛད་རབ་ཉེ་བས། །
ཡོངས་སུ་རྫོགས་པ་ལ་ཡང་མིན། །སྐྱེ་བོ་མངོན་པར་དར་ལ་ཉེ། །རྨོངས་པའང་མཁས་པས་
ཕྱག་བྱར་ཡོད། ། རྒན་ཡང་མོ་ཡི་ཡིད་དུ་འོང་། ། མ་ནིང་ཡིན་ཡང་དབའ་བསྟན་འོས། །
མཁས་ཀྱང་བཀྲེས་དང་སྐོམ་པ་ལ། །སྒྲ་ཡི་བསྟན་བཅོས་ཟོས་པ་འམ། །སྙན་ངག་བདུད་རྩི་
འཐུངས་པས་ནི། 'སྐད་ཅིག་སུ་ཡིས་རྣམ་པར་རྒྱལ། །གང་ལ་ནོར་ཡོད་དེ་ནི་ཡོན་ཏན་གྱིས་
མཐོ་བསྟོད་བྱས་ཡོན་ཏན་དག་ཀྱང་ཅིས་མི་འཛིན། །དབུལ་ལས་ཉམས་པའི་སྐྱོན་གྱིས་གཟི་
བྱིན་སུན་ཕྱུང་ཡོན་ཏན་མེ་ཏོག་སྙིང་མཚུངས་ནོར་གྱིས་ནི། །ཡོན་ཏུན་ཉིད་དེ་ཡོན་ཏན་ལ་ནི་
ནོར་མིན་ནོར་ལྡན་བསྔགས་འོས་ཡོན་ཏན་ལྡན་པ་མིན། །སློང་བའི་ངན་བྱས་ཚོགས་རྣམས་ཞི་
བ་དག་ལས་ནོར་ནི་ཡོན་ཏན་རྣམས་ཀྱི་ཚེ་སྲོག་ཡིན། །དེ་སྐད་སྲོག་ལས་ནོར་ལྷག་པ། །དེ་
ཡིས་བདག་པོའི་ཚིག་ཐོས་ནས། །འཁྲི་ཤིང་རྐང་དྲུག་པས་བརྒྱན་བཞིན། །མིག་སྨན་དང་
བཅས་མཆི་ཐིགས་རྒྱས། །དེ་ནས་དེ་དང་ལྷན་ཅིག་ཏུ་ 'དོན་མཐུན་མགོན་གྱི་གྲུ་གཟིངས་
བསྟེན། །སྲེད་པ་་དྲག་པོ་འཛིན་རྣམས་ཀྱིས། །ཆུ་གཏེར་ཆེན་པོ་ལག་པའི་སྣོད། །ལས་ཀྱི་རླུང་
གི་རྗེས་ཞུགས་པ། །ཆུང་མའི་གྲོགས་ལྡན་དེ་ཡི་གཟིངས། །ཡིད་ལ་རེ་བ་སྲོག་དང་བཅས། །
ཆུ་གཏེར་དུ་ནི་ཞིག་པར་གྱུར། །དེ་ནས་ལས་ཀྱི་ལོངས་སྤྱོད་ཀྱི། །ལྷག་མས་ཤིང་དུམ་བཟུང་
95

མཛད་བརྒྱ་དཔག་བསམ་འཁྲི་ཤིང་།
གྱུར་པས། །ཀ་སེ་རུ་ཡི་གླིང་ཕྱིན་ནས། །དེ་ཡི་ཆུང་མ་ཤི་མ་གྱུར། །དེར་ནི་བསམ་པ་ཉམས་
གྱུར་ཅིང་། ། མགོན་མེད་མྱ་ངན་བྱེད་དེ་དང་། །འདབ་བཟང་རིགས་ལས་སྐྱེས་པའི་བྱ། །
སྐྱེས་བུའི་དབྱིབས་ཅན་ཕྲད་པར་གྱུར། །མཛེས་པས་ཕྲོགས་པ་བཞིན་བཟང་མིང་། །དེ་ཡིས་
མཛེས་མ་དེ་ལ་སྨྲས། །མིག་ནི་གཡོ་མ་ཡིད་བརྟན་མཛོད། །གནས་འདིར་ཁྱོད་ལ་འཇིགས་པ་
མེད། །འདི་ནི་སྐལ་བཟང་མཆོག་གི་ས། །བདག་ནི་ཁྱོད་ཀྱི་འདོད་པ་འཚོལ། །ཆུ་སྲིན་འབྱུང་
གནས་འདི་འཇིགས་རུང་། ། དགེ་མ་ཁྱོད་ནི་ཡང་སྐྱེས་སོ། །དེ་ཡིས་འདི་བརྗོད་དལ་བུ་་་་
ཡིས། །རིན་ཆེན་རང་བཞིན་ཁང་པར་ཕྱིན། །མངལ་ནི་ཡོངས་སུ་རྫོགས་དེ་ལ། །གཟུགས་
མཛེས་བུ་དག་བཙས་པར་གྱུར། །བྱིས་པ་དེ་ནི་ཆེར་སྐྱེས་ཚེ། །རིམ་གྱིས་སྙན་པར་སྨྲ་བྱེད་
པ། །མཁས་པ་དེ་ཡིས་མཛེས་མ་དེ། །ལོངས་སྤྱོད་དག་ལ་མངོན་ཕྱོགས་བྱས། །དྲང་ཉིད་ཕྱིར་
དང་འཇམ་ཉིད་ཕྱིར། །མཛའ་གཅུགས་ཉེ་བའི་སྐྱེ་བོ་ལ། །བུད་མེད་རང་ཉིད་འཁྱུད་གྱུར་
དེ། །རྐང་འཐུང་དག་ལ་འཁྲི་ཤིང་བཞིན། །དེ་ཡིས་མཆོག་གི་སྐྱེད་ཚལ་དུ། །ནུ་རྒྱས་དེ་ལ་
རོལ་པ་ལས། །གཞོན་ནུ་མཛེས་པའི་རྣམ་པ་ཅན། །ཕ་དང་མཚུངས་པ་བཙས་པར་གྱུར། །
པདྨའི་བཞིན་ཞེས་བྱ་བ་དེ། །ལང་ཚོའི་རྒྱན་གྱིས་བརྒྱན་པ་ཡིས། །དུས་སུ་འདབ་ཆགས་རྒྱལ་
པོ་ནི། །བཞིན་བཟང་འཇིག་རྟེན་གཞན་དུ་སོང༌། །དེ་རྗེས་དཔལ་ལྡན་པདྨའི་བཞིན། །ཕ་ཡི་
གནས་ནི་ཐོབ་གྱུར་ཏེ། ། ། ཡོན་ཏན་ཅན་ལ་རྩོད་མེད་དུ། །རིགས་ཀྱི་ཕུན་ཚོགས་རང་དབང་
འགྱུར། །ཀུན་ཏུ་དེ་ཡི་མཐུ་དག་ནི། །གཙོ་བོའི་ནུས་ལྡན་ཉིད་ཤེས་ནས། །དབང་ཕྱུག་ཐོབ་
པའི་བུ་དེ་ལ། ། སྐྱེ་བོ་མེད་པར་མ་ཡིས་སྨྲས། །བུ་གཅིག་རང་རིགས་ལ་འོས་པའི། · ། དཔལ་
འབྱོར་འདི་ནི་ཁྱོད་ཀྱིས་ཐོབ། །དེད་དཔོན་ལས་སྐྱེས་བདག་གི་བུ། །འདི་ལ་སྐལ་བ་ཡོད་མ་
ཡིན། །ཝཱ་རཱ་ཎ་སཱིར་རང་སྟོབས་ཀྱིས། །ཁྱོད་ཀྱི་འདི་ནི་རྒྱལ་པོར་གྱིས། །རང་ཡུལ་ཉིད་དུ་
ཕུན་ཚོགས་པ། །དགའ་བ་ཉམས་མྱོང་རོ་དང་བཅས། །དེ་སྐད་མ་ཡི་ཚིག་གིས་བྱས། །གཤོག་
རླབས་ཤིན་ཏུ་ཆེ་བ་ཡིས། །སྤུན་ཟླ་ཕྲག་པ་ལ་ཁྱེར་ནས། །མཁའ་ལས་ཝཱ་རཱ་ཎ་སཱིར་སོང་། །དེ་
ནས་ས་བདག་ཚངས་པས་བྱིན། །སེང་གེའི་ཁྲི་ལ་བཞུགས་པ་དག ། དྲག་རྣོ་རྡོ་རྗེའི་སྡེར་མོ་
རྣམས། །དེ་ཡིས་ལན་གཅིག་བསྣུན་ནས་བསད། །རྒྱལ་པོའི་སྟན་ནི་དེ་ཉིད་ལ། །ཕུ་བོ་རྫོགས་
པར་དབང་བསྐུར་ནས། །བློན་པོ་འཇིགས་པའི་ཚོགས་རྣམས་ལ། །རྩལ་མཆོག་ལྡན་པ་དེས་
སྨྲས་པ། །བདག་གིས་རྒྱལ་པོར་དབང་བསྐུར་འདི། །གང་གིས་རབ་ཏུ་སྐྱོད་བྱེད་ན། །དེ་ཡང་
རྗེ་ལ་གུས་པ་ཡིས། །འདས་པ་དེ་རྗེས་འགྲོ་བར་འགྱུར། །རབ་མཆོག་བློན་ལ་དལ་བུ་ཡིས། །
འདི་སྨྲས་བྱ་ཡི་གང་ཟག་ནི། །སྤུན་ལ་ཕྱིས་ཀྱང་ཕྲད་པ་ཡི། །འགྲོ་བ་ཞུས་ནས་ སོང་ བར་
གྱུར། །ཚངས་བྱིན་དེ་ཉིད་འདི་འོ་ཞེས། །བློན་པོ་རྣམས་ཀྱིས་བགྲོས་པ་ལས། །རང་གི་སྐྱེ་བོ་
གཞན་ལ་ཡང་། ། མི་ངདག་དེ་ནི་གྲགས་པ་ཐོབ། ། སྐབས་དེར་ནགས་ནས་བླངས་པ་ཡི། །
མངལ་དང་བཅས་པའི་གླང་མོ་ཞིག ། མངལ་ནི་ནང་ནས་བཀག་པ་བཞིན། །ཕྱེད་ནི་ཕྱིར་
བྱུང་གྲོལ་མ་གྱུར། །བུད་མེད་དག་པའི་ལག་རྩེ་ཡིས། །རེག་པས་མངལ་ནི་གྲོལ་བར་གྱུར། །
96

ཨལ་འདབ་བཅོ་ལྔ་པ། ལྷ་ལས་བབས་པའི་རྟོགས་པ་བརྗོད་པ།
ཅེས་པ་རྩིས་པས་བསྟན་པ་ནི། །བློན་པོ་རྣམས་ཀྱིས་རྒྱལ་ལ་སྨྲས། །དེ་ནས་ས་ཡི་བདག་པོའི་
བཀས། །ཕོ་བྲང་འཁོར་གྱི་བུད་མེད་ཀྱིས། །ལག་པས་གླང་མོ་ལ་རེག་ནས། །དེར་ནི་བདེན་
པའི་བྱིན་བརླབས་བྱས། །གང་ཚེ་དེ་དག་བདེན་ཚིག་གིས། །གླང་མོའི་མངལ་ནི་མ་གྲོལ་བ། །
དེ་ཚེ་རྒྱལ་པོའི་ཕོ་བྲང་གི། །སྐྱེ་བོ་ཐམས་ཅད་སྐྱེངས་པར་གྱུར། །དེ་ནས་བ་གླང་རྫི་མོ་ཞིག།
མངོན་ཕྱོགས་ངང་ཚུལ་བདེན་པའི་ཚིག ། སྨྲས་ནས་གླང་མོ་ལ་རེག་པ། །གང་གིས་མངལ་
འདི་གྲོལ་བར་གྱུར། ། རྒྱལ་པོའང་རང་གི་བཙུན་མོ་རྣམས། །ཚུལ་ཁྲིམས་ཀྱིས་དབུལ་ཉིད་
ཤེས་ནས། །བ་གླང་རྫི་མོ་དེ་ཉིད་ནི། །འགྲོ་བ་གསུམ་ན་དག་པར་སེམས། །དག་པའི་རིགས་
ལ་ཆགས་པ་དེས། །དེ་ཡི་བུ་མོ་སོ་སུམ་བཱ། །ཞེས་པ་མདུན་དུ་ཡོངས་བླངས་པ། །ལྷ་མོའི་སྒྲ་ཡི་
སྣོད་ཉིད་གྱུར། བུད་མེད་གཡོ་བ་ཉིད་དག་དང༌། ། དེ་ཡི་མཛེས་པ་བསམས་པ་ལས། །
དོགས་པའི་ཀུན་ཏུ་འགྲོ་བ་ཡིས། །གཉིད་ཀྱང་དེ་ཡིས་བཏང་བར་གྱུར། །བར་སྐཔས་དེར་ནི་
སྤུན་ཟླ་ལ། །མཛའ་ལས་ཤིན་ཏུ་གཅུགས་པ་ཡི། །བྱ་ཡི་བདག་པོ་པདྨོའི་བཞིན། །དེ་ལ་བལྟ་
རུ་འོངས་པར་གྱུར། ། ས་བདག་གིས་ཀྱང་དེ་ལ་འཁྱུད། ། དགའ་བ་ཡིས་ནི་བཀུར་སྟི་་་་་་
བསྒྲུབས། །སྐྱེ་བོ་མེད་སར་དེ་ལ་ནི། །རང་གཏམ་བཤད་ནས་ཡང་སྨྲས་པ། །ངང་ཚུལ་བདེན་
པའི་སྲང་གཞལ་བས། །བུད་མེད་རྣམས་ཀྱི་སྐྱོན་མཐོང་ནས། །བདག་ནི་བཙུན་མོའི་ཚོགས་
ལས་ཕྱིར། །ཕྱོགས་ཏེ་བག་མ་གཞན་གསར་བླང་། །གཟུགས་དང་ལང་ཚོ་འགྲོ་ལྡན་མ། །དེ་
ལའང་བདག་ནི་མི་སྟོན་ཏེ། །གཅིག་ལ་སྐྱོན་ནི་མཐོང་བ་རྣམས། །ཀུན་ལ་ཡིད་ནི་དོགས་པ་
སྐྱེ། །དེ་སླད་སྤུན་ཟླ་ཁྱོད་ཀྱིས་ནི། །གྲོང་ཁྱེར་མི་མེད་དག་ཏུ་བཟུང་། །ངང་ཚུལ་ལ་ནི་དོགས་
བཏང་ནས། །བདག་ནི་རིམས་དང་བྲལ་བར་འགྱུར། །དེ་ལས་དེ་ནི་མཚན་དེ་བཞིན། །ཁྱོད་
ཀྱི་བཀའ་ལས་འདབ་ཆགས་ཀྱིས། །དལ་བུས་ཁྱེར་ནས་བདག་ཁྱིམ་དུ། །འོང་བར་འགྱུར་བ་
འདི་བདག་འདོད། །དེ་སྐད་ཕུ་བོའི་ཚིག་ཐོས་ནས། །མཁའ་ལ་འགྲོ་བས་དེ་ལ་སྨྲས། །དོགས་
པའི་དྲི་མས་ཕྲག་དོག་ནི། ། རྒྱལ་པོ་རྫུན་པ་ཉིད་མ་བྱེད། །ཕྲག་དོག་དུག་གིས་རྟག་གཟིར་
བ། ། དགའ་བར་བྱ་བ་དེས་མི་དགའ། །བཟའ་བ་རྣམས་ཀྱི་རོ་མི་རིག ། བལྟ་བ་མ་ཡིན་
གཉིད་མ་ཡིན། །མ་ནིང་འདོད་ལྡན་བདེ་ལྡན་མཁས། །ནོར་ལྡན་དུད་པ་རྗེ་བཟོད་ལྡན། །
སློང་བ་ཁེངས་པ་མི་བསྲུན་དེས། །བུད་མེད་དག་ཅེས་གཏམ་ཉིད་ཅི། །དྲང་པོ་ལ་ཡང་གུ་གྱུ་
ཅན། །གནས་པ་ན་ཡང་ཤིན་ཏུ་གཡོ། །རིགས་ལྡན་ཡིན་ཡང་ལོགས་གནས་པའི། །བུད་མེད་
འཁྲི་ཤིང་འཁྱུད་པར་བྱེད། །མིག་གཡོ་མཆུ་ནི་ཆགས་དང་བཅས། །སྨིན་མ་འཁྱོག་ཅིང་ནུ་མ་
སྲ། །བུད་མེད་རྣམས་ཀྱི་ཆ་ཤས་ལའང༌། །སྐྱོན་མེད་མཐོང་བ་ཉིད་ཡོད་མིན། །མཁས་པས་
གཡོ་ལྡན་བུང་བ་ཡི། །རྣམ་པར་རོལ་པས་བུད་མེད་སྤྱད། །མཚོ་སྐྱེས་རྩ་བ་བཙལ་བ་ན། །
འདམ་གྱིས་ཉེ་བར་གོས་པ་ཉིད། །འཛུམ་བཅས་ཡ་མཚན་དག་གིས་ནི། །གཙང་སྦྲ་ངང་ཚུལ་
དག་དང་བྲལ། །བུད་མེད་རྣམས་ནི་ངེས་བསྡམས་པའི། །དགའ་བ་གཅིག་ལ་བློ་མ་ཡིན། །དེ་
ལྟ་ན་ཡང་གལ་ཏེ་འབད། །གང་ཞིག་མངོན་པར་བཞེད་པར་མཛོད། །ཉིན་རེ་བདག་གྲོང་
97

མཛད་བརྒྱ་དཔག་བསམ་འཁྲི་ཤིང༌།
སྐྱེད་མོས་ཚལ། ། སྐྱེ་བོ་མེད་ས་དེ་གཞག་བྱ། །སྤུན་ཟླ་འདབ་ཆགས་ཀྱིས་དེ་སྨྲས་ །ཀ་སེ་རུ་
ཀའི་གླིང་དུ་ནི། ། དེ་དང་མཛེས་མ་མི་བདག་གིས། ། གུས་བཅས་བསྙེན་བཀུར་བྱས་ཏེ་
བཏང་། ། དེ་ཡང་གླིང་དུ་སྐྱེས་པ་ཡི། །དྲི་མཆོག་རང་བཞིན་འཕྲེང་བ་བླངས། །བྱ་ལ་ཞོན་
ནས་མཚན་རེ་ཞིང་། །ནམ་མཁའ་ལས་ནི་འོངས་པར་གྱུར། །ཡོངས་འདུའི་རྗེས་འགྲོ་ལྗོན་པ་
ཡི། །མེ་ཏོག་དེ་དག་དེ་ཡིས་ཐོབ། །བུང་བ་གཡོ་བའི་མུན་གཏིབས་པས། །གྲགས་པ་ཡི་ནི་
རབ་རིབ་བཞིན་ །དེ་ནས་ནམ་ཞིག་མཱ་ན་བ། །ཞེས་པ་གཉིས་སྐྱེས་གཞོན་ནུ་ནི། །ཝཱ་རཱ་ཎ་
སཱིར་གནས་པ་ཅིག །ནགས་ནས་ཡམ་ཤིང་ལེན་དུ་སོང་། །དེར་ནི་མི་འམ་ཅི་མོ་ཡིས། །ཡིད་
སྲུབས་གསལ་བ་དེ་མཐོང་གྱུར། །གང་ཞིག་མཐོང་བ་ཉིད་ཀྱིས་དེ། །དྲན་པ་རྣམ་པར་བརྗེད་
པར་གྱུར། །གསར་དུ་མངོན་པར་འདོད་པ་ཡིས། །ཕས་བཞིན་དེ་ལ་དེ་གཏད་ནས། །མཛེས་
ལྡན་ཞེས་པའི་མཛེས་མ་དང་། །ཕུག་གི་ཁང་པར་རྣམ་པར་རོལ། །རིན་ཆེན་རྒྱན་གྱི་འོད་ཟེར་
གྱིས། །རབ་རིབ་ཚོགས་ནི་དེས་བསལ་ཏེ། །དེ་དང་ཡུན་རིང་རྩེས་པ་ལས།